gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl it en gl gl gl gl gl gl gl gl gl gl gl gl gl es gl gl gl gl war gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Lugo conforma unha fronte contra o decreto de prohibición do eucalipto - Campo Galego
A Deputación e 13 dos Concellos afectados comparten unha posición común contraria ó veto da especie no interior da provincia. “Estase a promover unha vez máis unha Galicia de dúas velocidades”, advirten os alcaldes
O proxecto de decreto que prohibiría as plantacións de eucalipto en 29 concellos do interior de Lugo (Ver mapa) estase a atopar cunha oposición social en aumento. A Deputación provincial mantivo unha reunión con 13 alcaldes e representantes municipais dos concellos afectados para valorar o posicionamento dos gobernos locais. A oposición ó veto foi unánime. “Estase a promover unha vez máis unha Galicia de dúas velocidades”, advirte o alcalde de Castroverde, José María Arias.
A regulación do eucalipto é unha cuestión que Medio Rural leva barallando desde o outono do 2015, cando presentou un primeiro borrador de decreto sobre a especie, se ben o proxecto estivo parado ata agora. Esta semana está previsto que a Xunta leve de novo o decreto ó Consello Forestal, un órgano consultivo no que participan os axentes do sector.
A idea inicial de Medio Rural é prohibir o eucalipto na provincia de Ourense e en 29 concellos da provincia de Lugo. Permitiríase o eucalipto en toda A Coruña, Pontevedra, na Mariña lucense, na Terra Cha e en parte dos concellos do interior de Lugo, caso da propia capital provincial ou do Corgo. A especie quedaría vetada nas montañas orientais, nos concellos da Ribeira Sacra e Val de Lemos e en boa parte dos concellos do interior lucense, como os da comarca de Sarria.
O proxecto levou nos últimos meses á constitución de asociacións de propietarios afectados en municipios como Castroverde ou Baralla. Desde Castroverde reclamouse recentemente unha reunión co presidente da Xunta, así como a inclusión da asociación de propietarios local no Consello Forestal, pero polo de agora non recibiron contestación da Xunta a ningunha das dúas peticións.
A esa oposición social súmaselle agora unha oposición desde os gobernos locais. Os alcaldes, na reunión mantida onte coa Deputación, expresaron a súa preocupación polo impacto social e económico da posible prohibición, pois enténdese que o eucalipto aporta rendas para os veciños do rural, sobre todo en ciclos de crise como o actual. Tamén se considera á especie importante para a actividade das empresas madeireiras.
Darío Campos (dereita), nun intre da reunión.
O propio presidente da Deputación, Darío Campos, expresou o seu desacordo co proxecto de decreto da Xunta e destacou a posibilidade de alternativas para a regulación do eucalipto, coma o deseño de Plans de Ordenación de Recursos Forestais a nivel de cada Distrito Forestal para regular os espazos e superficies axeitadas para o cultivo da especie.
Entre os alcaldes, algúns dos máis activos na oposición ó decreto foron o de Castroverde, José María Arias, que advertiu de que “unha vez máis, quere crearse unha Galicia de dúas velocidades”; e o da Fonsagrada, Argelio Fernández, quen considerou que este tipo de políticas “botan á xente do rural”.
Á reunión estaba confirmada a asistencia de 27 alcaldes, pero finalmente os do PP descolgáronse
Ao encontro da Deputación cos alcaldes, que se celebrou na xornada de onte, estaba confirmada nun principio a asistencia de 27 rexidores, se ben a última hora a gran maioría dos Concellos gobernados polo PP descolgáronse da reunión.
Participaron na reunión representantes dos seguintes Concellos: Baleira, Baralla, Becerreá, Castroverde, Cervantes, A Fonsagrada, O Incio, Láncara, Monforte de Lemos, Navia de Suarna, Negueira de Muñiz, Pantón e Pedrafita do Cebreiro.
Xornadas abertas ó público en marzo
Para o mes de marzo, a Deputación de Lugo ten prevista a celebración dunha xornada aberta ó público na que se expoñan os diversos puntos de vista que hai sobre especie. Está prevista a participación de propietarios forestais, técnicos, ecoloxistas e persoal da Administración.
A celebración das xornadas xa fora anunciada nunha reunión da Reserva da Biosfera Terras do Miño. Cómpre lembrar que a propia Deputación, no marco do órgano de xestión da Reserva da Biosfera, compartiu as peticións de organizacións ecoloxistas para propiciar a regulación do eucalipto en determinados entornos, caso do Pedregal de Irimia, lugar de nacemento do Miño.
Ir a los comentarios
Cultivo de amorodos e hortalizas combinadas con plantacións de eucaliptos
“O laminado de eucalipto globulus valórase no mercado internacional ao nivel das madeiras tropicais”
Os propietarios forestais de Galicia aumentan a súa facturación un 29 % no ano 2021
“É o mellor momento para o propietario forestal, hai máis demanda de madeira que oferta”
Hipra aborda as súas liñas de traballo no principal evento de veterinaria bovina a nivel mundial
A Fundación Caixa Rural Galega Tomás Notario Vacas entrega a primeira beca por excelencia académica
Recomendacións de Pioneer para ensilar millo de alta calidade afectado pola seca
Fertiberia TECH lanza unha nova aplicación para darlle aos agricultores as mellores recomendacións de fertilización
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información